Shtimi i popullatës nëpër botë po ngadalësohet, por jo në të gjitha vendet
Ngrihet mosha mesatare në vendet e pasura; në vendet në zhvillim ajo është e ultë dhe popullata në rritje
Popullsia e botës nuk po rritet aq shpejt sikurse në shekullin e kaluar, por përmirësimi i kushteve shëndetësore dhe lindshmëria vazhdimisht e lartë në shumë vende në zhvillim po i shtojnë popullsisë së botës nga 80 milion njerëz çdo vit. Prirjet demografike botërore janë paraqitur në edicionin e ri të një raporti të përvitshëm mbi popullsinë botërore, që u botua këtë javë. Më 2010, popullsia botërore arriti në 6,9 miliard dhe pothuajse e tërë rritja u shënua në vendet në zhvillim. Ky është Bill Butz, kryetar i qendrës studimore në Uashington që nxjerr çdo vit Sipas raportit të sivjetshëm, 20 nga 80 milion banorët që i shtohen popullsisë botërore çdo vit janë nga më të varfrat vende në zhvillim. Carl Haub, demograf dhe hartuesi kryesor i thotë se nga viti 2050, me rritjen e popullsisë vetëm në Afrikë do t’i jenë shtuar popullsisë botërore 1 miliard banorë. Demografët parashikojnë se lindshmëria në vendet në zhvillim do të bierë pas një kohe, duke ndjekur prirjet e vendeve të industrializuara. Megjithatë, siç njoftonTabela e të Dhënave e vitit 2010, Azia pritet t’i shtojë botës shumicën e banorëve, rreth 1,3 miliard nga viti 2050. Kjo mund të bëhet barrë e rëndë për qeveritë për të përmbushur nevojat shëndetësore, arsimore dhe ekonomike të popullsive të mëdha dhe me moshë të re. Në botën e zhvilluar, shifrat paraqesin rrethana tjera. Lindshmëria, që për kohë të gjatë ka qenë e ulët, ka bërë që të ketë më pak qytetarë me moshë pune që mund të mbështesin popullatën me më shumë të moshuar. Carl Haub merr një shembull interesant, duke krahasuar Etiopinë me Gjermaninë. Të dyja kanë popullsi gati të njëjtë, por që ndryshojnë në aspekte të tjera. Popullsia etiopiane pritet të dyfishohet nga 85 milion në 174 milion banorë deri në vitin 2050. Popullsia në Gjermani do të bierë nga 82 në 72 milion gjatë të njëjtës periudhë. Zoti Haub shpjegon se për shkak të lindshmërisë së ulët, Gjermania përballet me probleme që shkaktohet nga pakësimi i fuqisë punëtore. Sipas raportit, Evropa është rajoni i parë në botë që do të përjetojë rënie në fertilitet. Tani për tani, ka rreth katër njerëz me moshë pune që punojnë për çdo njeri mbi 65 vjeç. Ky numër pritet të bierë në 2 me 1 deri në vitin 2050. Japonia dhe Koreja e Jugut po përballen me të njëjtat probleme, thotë James Gribble, nënkryetar i programit ndërkombëtar të Zyrës së Referimeve për Popullsinë. Në Shtetet e Bashkuara, numri i qytetarëve të moshës 65 e lart pritet të rritet nga 40 milion në 89 milion në vitin 2050. Popullsia e përgjithshme e Shteteve të Bashkuara do të rritet nga 310 milion që është sot në 420 milion, në varësi të prirjeve të imigracionit, thotë Linda Jacobsen, nënkryetare e programit për Zyrën e Referimeve për Popullsinë. Edicioni i vitit 2010 i paraqet shënime të hollësishme rreth më se 200 vendeve të botës. Mbështetet në burime nga vendet përkatëse, regjistrime dhe studime demografike nga agjenci shtetërore dhe ndërkombëtare. Kryetari i Zyrës së Referimeve, Bill Butz, shpreson që gjetjet e këtij studimi t’i ofrojnë publikut dhe politikanëve një pasqyrë të qartë të sfidave që paraqet rritja e popullsisë për shëndetin, ekonominë dhe mjedisin botëror.